گوردن رامزي الشيف العالمي ونجم التيليفزيون زار منطقة تازة والنواحي واكتاشف المطبخ ديال هاد المنطقة المنسية والغنية بالثروات الطبيعية. الشيف رامزي دار هاد المنطقة كلها وصور وثائقيات كتحتفي بجمالها وثرواتها وإستقابل ناسها وتقاليدها، هاد الحلقات لي غادي تدوز ف ناشيونال جيوگرافيك أميريكا راها إشهار كبير للسياحة فالمغرب، ويكفي تفاعل مئات الألاف مع المنشورات لي دار على منتزه تازكا فانستگرام. هاد المنطقة المنسية هي وناسها، فيها جبل بويبلان لي مكيحدش منو الثلج العام كامل وهي منطقة سياحية زوينة بزاف ونقية ولكن للأسف بلا بنية تحتية والطريق ليها رايبة وكتقطع بالثلج، كذلك منطقة باب بودير ولي يمكن تعتابر منافس حقيقي لإفران فبالإظافة الى الثلج فموسم الثلوج المنطقة جات فالمتنزه الغابوي تازكا، لي بواحد الشوية ديال الإهتمام والإصلاح يقدر يولي متنفس سياحي حقيقي. في الوقت لي المسؤولين والإعلام ناعس، گوردن رامزي دار خدمة كبيرة للسياحة المغربية وعرف بمنطقة زوينة بزاف ولكن منسية، غير هو للأسف الى قررو ناس خريين يزوروها من خلال الوثائقيات ديالو فراه غادي يتصابو بخيبة أمل ماشي لعدم جمال المنطقة ولكن للإهمال ولغياب البنية التحتية فيها، بحال بزاف ديال المناطق الزوينة فالمغرب ولكن المهملة. 
بالفيديو. في الوقت لي المسؤولين والإعلام ناعس الشيف العالمي گوردن رامزي دار خدمة كبيرة للسياحة المغربية وعرف بمنطقة تازكا والنواحي لي منسية.. صور فيها وثائقيات على الطبخ فالمنطقة ودار ليها إشهار كبير بزاف